ΓΡΑΠΤΗ ΕΡΩΤΗΣΗ E-1988/01

υποβολή: Dorette Corbey (PSE) και Jan Wiersma (PSE) προς την Επιτροπή

(6 Ιουλίου 2001)

Θέμα: 33η Γενική Συνέλευση της Διεθνούς Οργάνωσης Πολιτικής Αεροπορίας (ICAO) (25 Σεπτεμβρίου έως και 5 Οκτωβρίου 2001)

Στις 14 Δεκεμβρίου 2000 το Κοινοβούλιο ενέκρινε ψήφισμα σχετικά με την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών με θέμα Φορολόγηση των καυσίμων αεροσκαφών(1), όπου το Κοινοβούλιο ζητεί από την Προεδρία και την Επιτροπή να ενημερώσουν λεπτομερώς το Κοινοβούλιο για την 33η Γενική Συνέλευση της ICAO, η οποία θα πραγματοποιηθεί από 25 Σεπτεμβρίου έως και 5 Οκτωβρίου 2001.

Έχονταςπόψη τον προβληματισμό σχετικά με τις παγκόσμιες κλιματικές συνθήκες και τη συμβολή της αεροπορίας στην εκπομπή CO2, με τη συνέλευση της ICAO, και οπωσδήποτεπό το φως της στρατηγικής της ΕΕ για την αειφόρο ανάπτυξη, παρουσιάζεται μια καλή ευκαιρία για τη λήψη συγκεκριμένων μέτρων που θα οδηγήσουν στον περιορισμό της εκπομπής αερίων (τα οποία συμβάλλουν στο φαινόμενο του θερμοκηπίου) από τις εναέριες μεταφορές.

1. Μπορεί η Επιτροπή να δηλώσει ποια θα είναι η συμβολή της ΕΕ, κυρίως σε ό,τι αφορά την επιβολή τέλους στα καύσιμα αεροσκαφών· ποια άλλα μέτρα προτείνει η ΕΕ για περιορισμό της εκπομπής CO2 από τον τομέα της αεροπορίας· πως αντιδρά η ΕΕ στο θέμα της κατασκευής από την Boeing αεροσκάφουςψηλής ταχύτητας (Sonic Cruiser) το οποίο καταναλίσκει 35 % περισσότερα καύσιμα απ' ότι τα κανονικά αεροσκάφη (βλ. εφημερίδα The Times της 19 Ιουνίου 2001)·

2. Προτίθεται η Επιτροπή να ενημερώσει εγκαίρως το Κοινοβούλιο, δηλαδή πριν από την 33η Γενική Συνέλευση της ICAO, σχετικά με τη συμβολή της ΕΕ· Εάν ναι, πότε, με ποιον τρόπο και από ποιον θα γίνει αυτό·

3. Προτίθεται η Επιτροπή να ενημερώσει το Κοινοβούλιο, μετά τη λήξη της 33ης Γενικής Συνέλευσης της ICAO, σχετικά με τα αποτελέσματα αυτής της διάσκεψης· Εάν ναι, πότε, με ποιο τρόπο και από ποιον θα γίνει αυτό·

(1) COM(2000) 110 - C5-0207/2000 - 2000/2114(COS.

Απάντηση της κας de Palacio εξ ονόματος της Επιτροπής

(6 Σεπτεμβρίου 2001)

Εξ ονόματος της Κοινότητας και των κρατών μελών της, η βελγική Προεδρία θαποβάλει έγγραφα στην 33η Γενική Συνέλευση του Διεθνούς Οργανισμού Πολιτικής Αεροπορίας (ICAO) για ευρύ φάσμα ζητημάτων. Όσον αφορά την περιβαλλοντική προστασία (σημείο 14 της ημερήσιας διάταξης), θαποβάλει έγγραφα σχετικά με τον θόρυβο των αεροσκαφών, τις εκπομπές των αεροσκαφών και εμπορικά μέτρα.

Σχετικά με τα εμπορικά μέτρα, θα ενθαρρύνει την ανάπτυξη, για τις διεθνείς αεροπορικές μεταφορές, πρακτικών κατευθυντήριων γραμμών για την βραχυπρόθεσμη εφαρμογή μηχανισμών όπως είναι οι αυτοδεσμευτικές συμφωνίες, οι φόροι καυσίμων αεροπλάνων και τα σχετικά με τις εκπομπές τέλη, ενώ, σε πλέον μακροπρόθεσμη βάση, θα προαγάγει πρόγραμμα εμπορίας των εκπομπών, συμβατό με τις αρχές του Πρωτοκόλλου του Κυότο. Η Επιτροπή θα εξακολουθήσει να συμβάλει στο έργο του ICAO και θα συνεργαστεί με τα κράτη μέλη και το Ευρωπαϊκό Κοινοβούλιο για τη διαμόρφωση κατάλληλων πολιτικών και μέτρων σε ευρωπαϊκό επίπεδο.

Η πρόταση της Boeing για την ανάπτυξη του Sonic Cruiserπογραμμίζει τη σημασία της θέσπισης περιβαλλοντικών προτύπων και οικονομικών κινήτρων ευρωπαϊκής και παγκόσμιας εφαρμογής, προκειμένου να προαχθεί η ανάπτυξη περισσότερο οικονομικών, από πλευράς καυσίμων, αεροπλάνων.

Στη δήλωσή της στην Ολομέλεια του Ευρωπαϊκού Κοινοβουλίου της 2ας Ιουλίου 2001, η Επιτροπήπογράμμισε τη θέση της για την επικείμενη Συνέλευση του ICAO. Τα προαναφερθέντα έγγραφα θα διαβιβαστούν στο Κοινοβούλιο μόλις εγκριθούν από το Συμβούλιο καιποβληθούν στον ICAO.

Η Επιτροπή θα ενημερώσει το Ευρωπαϊκό Κοινοβούλιο για τα αποτελέσματα της Γενικής Συνέλευσης, με όποιο τρόπο επιθυμούν οι αρμόδιοι κοινοβουλευτικοί φορείς.